### 14.    Beslutning om godkendelse af etablering af privatinstitutionen Friluftsgården

**Åbent**

Sagsnr.: 326-2018-29561       J.nr.: 28.03.16           Åbjørn Schmidt.:
326-2018-267377

**Sagstype**

Beslutning.

**Resume og sagens baggrund**

[adresse] og Efterskole ansøger om tilladelse til
at oprette et privat dagtilbud til 60 børn i alderen 0-6 år (15 vuggestuebørn
og 45 børnehavebørn) på adressen, [adresse], 4281 Gørlev. Der
foreligger en byggetilladelse og der er en aftale om, at Team Plan og Byg
besigtiger ejendommen, når byggeriet er færdigt, hvilket forventes primo 2019.
Samtidig ønskes vedtægterne godkendt.

Kommunen har myndighedstilsynet i forhold til
privatinstitutioner, og ændringer skal ifølge loven godkendes politisk.
Privatinstitutionerne fastsætter selv, hvor mange børn der kan indskrives i
tilbuddet, men Kommunalbestyrelsen har ansvaret for, at tilbuddet ligger inden
for lovgivningens rammer.

**Indstillinger**

Direktøren indstiller, at ansøgningen godkendes under
forudsætning af at ibrugtagningstilladelse foreligger ved opstart af tilbuddet.

**Behandling**

Børn- og Familieudvalget, Økonomiudvalget og
Kommunalbestyrelsen.

**Økonomiske konsekvenser**

Udgiften til den nye privatinstitution Friluftsgården er
beregnet til 5,2 mio. kr. årligt og da privatinstitutionen Bondegården (32
børnehavebørn) fusioneres med den ny Privatinstitutionen Friluftsgården
forudsættes det at de kr. 2,2 mio. kr. som privatinstitutionen Bondegården
hidtil har fået tildelt anvendes til den nye privatinstitution Friluftsgården.

Da der ikke er budgetteret med oprettelsen af en ny
privatinstitution vil der i forbindelse med oprettelsen af ny privatinstitution
Friluftsgården isoleret set opstå en merudgift i Fagcenter Børn, Læring og
Uddannelses budget svarende til 3 mio. kr. til kommunalt tilskud til de børn,
der vil få plads i den nye privatinstitution. Der er ikke budget til at dække
denne udgift.

Ressourcetildelingen i kommunens Prokap-model fungerer på
nuværende tidspunkt således, at pengene i det kommunale tilskud ikke følger
barnet, hvis eksempelvis barnet flyttes fra en kommunal institution til en
privat institution. Der vil blive igangsat et arbejde for at sikre, at pengene
i ressourcetildelingsmodellen fremover følger barnet.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | I mio. kr. (2018 takster) | 2019 og varigt | | Driftstilskud | 4,4 | | Bygningstilskud | 0,3 | | Administrationstilskud | 0,1 | | Fripladstilskud | 0,4 | | Budget Bondegården | -2,2 | | **Difference** | **3,0** | |  |  |
| Økonomichefen har ingen bemærkninger. | | |

**Børn- og Familieudvalgets møde
den 7. november 2018:**

Anbefales.

**Økonomiudvalgets møde den 21.
november 2018:**

Anbefales.

**Bilag**

|  |  |
| --- | --- |
| Ansøgningsskema med underskrifter - Friluftsgården | 326-2018-265868 |
| Byggetilladelse - Friluftsgården | 326-2018-265867 |
| Vedtægter Friluftsgården 2018 | 326-2018-272229 |
| Læreplan Friluftsgården 2018 | 326-2018-265863 |
| Kvittering for depositum - kr. 30.000 | 326-2018-265864 |